สวัสดีค่ะ ปัสสาวะมีเลือดปนเล็กน้อย ต้องเช็ดทิชชู่ถึงจะเห็น ลักษณะเป็นเหมือนเส้นเลือดฝอยสีแดง มีอาการแสบนิดหน่อยบริเวณช่องคลอด เป็นได้3วันแล้ว สันนิษฐานได้ว่าจะเป็นอะไรรึเปล่าคะ ขอบค่ะ
สวัสดีค่ะ อาการปัสสาวะมีเลือดปนในเพศหญิง สาเหตุที่พบได้บ่อย คือการมีกระเพาะปัสสาวะอักเสบ ซึ่งมักเกิดจากการกลั้นปัสสาวะ ร่วมกับดื่มน้ำน้อย อาจมีปัสสาวะแสบขัด รู้สึกปัสสาวะไม่สุดด้วยได้ สาเหตุอื่นๆเช่น นิ่วในทางเดินปัสสาวะ หรือเลือดปนมาจากเลือดที่ออกผิดปกติทางช่องคลอดจากสาเหตุต่างๆ เช่นการฉีกขาดของเยื่อบุอวัยวะเพศ การมีเนื้องอกหรือการติดเชื้อในช่องคลอดหรือปากมดลูก หรือมดลูก เป็นต้นเบื้องต้นดื่มน้ำมากๆ ไม่กลั้นปัสสาวะ งดการมีเพศสัมพันธ์ไปก่อน และถ้ายังมีเลือดออกต่อเนื่อง แสบช่องคลอด มีแผลให้เห็น ควรไปพบแพทย์เพื่อตรวจภายในและตรวจปัสสาวะเพื่อยืนยันการวินิจฉัยต่อไป